ترکی کا نام

ترکی انگریزی زبان کا لفظ ہے۔ ترکی اب ایک ملک کا نام ہے۔ تاریخی طور پر یہ لفظ قدیم فرانسیسی اور وسطی لاطینی سے ماخوذ ہے۔ اس کا پہلا استعمال درمیانی انگریزی میں ملتا ہے، پہلے Turkye، پھر Turkie اور اب Turky بنا۔ چاسر میں ایسے ہی مذکور ہے۔  اپنے دور کی سلطنت عثمانیہ کو ترکی یا سلطنت ترکی کہا جاتا تھا۔

اشتقاق 
انگریزی میں لفظ ترکی (درمیانی لاطینی) کا معنی ہےترکوں کی سرزمین۔ درمیانی انگریزی میں ترکی چاسر کی کتاب [ دی بک آف ڈچز]] ((c. 1369))سے متعلق ہے ۔ اصطلاح ترکوں کی سرزمین کا استعمال 15ویں صدی عیسوی میں ڈگبی مسٹریز میں ملتا ہے۔ بعد کے زمانے میں 16ویں صدی کے ڈونبار شاعری اور فرانسس بیکن کے یہاں ملتا ہے۔ لفظ ترکی کا موجودہ انگریزی ہجے "Turkey" 1719ء سے استعمال میں ہے۔ 
ترکی زبان کا لفظ ترکی یا Türkiye 1923ء میں اپنایا گیا۔ ایسا یورپ سے متاثر ہو کر کیا گیا تھا۔

سرکاری نام 
29 اکتوبر 1923ء کو جب ترکی نے اپنی جمہوریت کا اعلان کیا اسی موقع پر ریاست کا نام ترکی زبان میں Türkiye Cumhuriyeti رکھا گیا جس کے انگریزی معنی Republic of Turkey اور اردو میں جمہوریہ ترکی کہا جاتا ہے۔

ترکی مصادر 
لفظ Türk یا Türük کا ترکی زبان کے پہلے ماخذ میں وسط ایشیا کے قدیم ترک مخطوطات میں تقریباً 735 ء میں ملتا ہے۔  لفظ ترک کا استعمال قومیت کے لیے پہلی بار چھٹی صدی میںگوکترک نے کیا۔ 585ء میں ایشبارا خاقان نے سوئی وین تی کو ایک خط لکھا جس میں خود کو انہوں نے ‘‘عظیم ترک خان‘‘ کہ کر متعارف کروایا ہے۔

چینی مصادر 
لفظ ترک کے ابتدائی چینی مصادر میں "تائی لی"(鐵勒) یا "تو جوئی"(突厥) آتا ہے۔ یہ نام چینی لوگ نے ان لوگوں کو دیا تھا جو وسط ایشیا کے کوہ الطا میں رہتے تھے۔ یہ قریباً 177 قبل عیسوی کا واقعہ ہے۔

لاطینی اور یونانی مصادر 
یونانی زبان کا لفظ Tourkia لا استعمال بازنطینی سلطنت کے فہرست قیصر بازنطینی روم قسطنطائن ہفتم نے اپنی کتاب دی اڈمنسٹرانڈو یمپیریو میں کیا ہے۔  حالانکہ انہوں نے لکھا ہے کہ ‘‘ترک سے ہمیشہ مغیار مراد لیے جاتے ہیں‘‘۔  ایسے ہی وسط خزر، بحیرہ اسود اور بحیرہ قزوین کے کنارے ایک ترک ریاست تھی، اس کو بازنطینی مصادر میں Tourkia ( تورکیا) کہا جاتا تھا۔  حالانکہ بعد میں بازنطینیوں نے اس اصطلاح کا استعمال سلجوقی سلطنت کے لیے کیا۔ 1071ء میں جنگ ملازکرد کے بعد کی صدیوں میں سلاجقہ روم کے زیر حکمرانی سلجوقی سلطنت کو ترک کہا جانے لگا تھا۔ عہد وسطی کے یونانی اور لاطینی میں لفظ ترک کا استعمال موجودہ دور کے ترکی کے جغرافیائی علاقہ کے لیے نہیں کیا جاتا تھا۔ اس کی بجائے اس علاقہ کے لیے لطٍ Tartary استعمال کرتے تھے اور اس سے خزر اور وسط ایشیا کی دیگر خانائیت مراد لیتے تھے یہاں تک کہ 14ویں صدی میں سلجوق خاندان اور سلطنت عثمانیہ کا عروج ہوا جب ترک نے اپنا دائرہ کار بڑھایا اور دنیا میں پہچانے گئے۔

حوالہ جات 

تاریخ ترکی
مقالے جن میں عربی زبان کا متن ہے
ویکی ڈیٹا سے مطابقت رکھنے والی مختصر تفصیل